10. ΝΟΜΟΘΕΤ. ΔΙΑΤΑΓΜΑ υπ΄ αριθ. 370 της 1/4 Αυγ. 1947 (ΦΕΚ Α΄ 158) Περί συστάσεως Συνεργείων Πολιτικού Προσωπικού εις Υπουργείον των Ναυτικών. Άρθρον μόνον.-1.Επιτρέπεται όπως προς εξυπηρέτησιν έκτακτων αναγκών των Κεντρικών Υπηρεσιών του Υπουργείου Ναυτικών, οι Υπουργοί Ναυτικών και Οικονομικών συνιστώσι δια κοινής αποφάσεως των Συνεργεία εκ του υπηρετούντος εις τας ως άνω Υπηρεσίας πάσης φύσεως Πολιτικού Προσωπικού και εξομοιουμένου προς τοιούτον, πλην του εργατοτεχνικού. 2.Ως Πολιτικόν Προσωπικόν υπό την ανωτέρω έννοιαν νοούνται οι των κάτωθι κατηγοριών: α)Οι πάσης φύσεως τακτικοί ή έκτακτοι ή επί συμβάσει Πολιτικοί υπάλληλοι ή υπηρέται οιουδήποτε κλάδου και βαθμού αρμοδιότητος των Κεντρικών Υπηρεσιών του Υπουργείου Ναυτικών. β)Οι εις έργα υπαλλήλου ασχολούμενοι ημερομίσθιοι αρμοδιότητος Υπουργείου Ναυτικών, εξαιρουμένων των εργατών και τεχνιτών των διεπομένων υπό του Νόμ. 6321/1934 «περί Συνεργείων του κατά θάλασσαν Στρατού». γ)Οι των ανωτέρω κατηγοριών αρμοδιότητος ετέρου Υπουργείου οίτινες υπηρετούσιν εις τας Κεντρικάς Υπηρεσίας του Υπουργείου των Ναυτικών υφ΄ οιανδήποτε ιδιότητα, είτε ως τοποθετημένοι είτε ως απεσπασμένοι μονίμως ή προσωρινώς εφ΄ όσον δεν λαμβάνουσιν άλλοθεν αμοιβάς δια συμμετοχήν εις Συνεργεία ή δι΄ υπερωρίας. 3.Εις το ως ανωτέρω Πολιτικόν προσωπικόν  το απασχολούμενον εις τα κατά την παρ. 1 του παρόντος λειτουργούντα συνεργεία χορηγείται δι΄ εκάστην ώραν εργασίας προσφερομένην επί πλέον των κεκανονισμένων ωρών εργασίας αποζημίωσις οριζομένη δι΄ αποφάσεως του Υπουργού των Οικονομικών. Αι υπερωρίαι δι΄ εκάστην ημέραν δεν δύνανται να είναι πλείονες των τριών. 4.Δια την κατά τα ανωτέρω αιτίαν εγγράφεται εις τον εκάστοτε Προϋπολογισμόν του Υπουργείου των Ναυτικών η αναγκαιούσα πίστωσις εις ίδιον κεφάλαιον και άρθρον. Η ισχύς του παρόντος άρχεται από της δημοσιεύσεως του εις την Εφημερίδα της Κυβερνήσεως. 